钦定古今图书集成/方舆汇编/职方典/第1143卷 > 安陆府驿递考 各州县志
## 钦定古今图书集成/方舆汇编/职方典/第1143卷 > 安陆府驿递考 各州县志

钟祥县

石城驿　旧在南门外马头上。明末驿馆毁，基为民居。

皇清康熙五年，知县程起鹏改建于石城门外。

驿丞一员，编马八匹，每匹价银三十两，带闰银五钱又零，银十五两八钱三分四釐有奇，带闰银二钱六分，共银二百六十两九分四釐有奇。郢东驿　在县东七十里。

驿丞一员，编马四匹，每匹价银三十两带闰银五钱又零银十二两带闰银二钱，共银一百三十四两二钱。

接站排夫一百名，该工食银七百三十二两；水夫一名，正闰银六两一钱。

馆夫三名，正闰共银十五两二钱五分。

丰乐驿　在县北九十里。

驿丞一员，接站排夫一百名，该工食银七百三十二两。

郢州旧有二驿，宋淳熙戊申，郡守张公置三驿：曰“郢东” ，曰“石城” ，曰“汉皋。” 后郢中、汉皋废。

长寿县旧驿二：曰田城，曰马安，俱废。后安陆州改为承天府，设驿三，曰石城，曰丰乐，曰旧口，设所一，曰富水。递运所在南津河岸。后旧口驿并递运所俱废。

急递铺　在阳春门外章山街。

清平铺　去城二十里

梅子铺　去城三十里。以上“通京山” 二铺，俱在府东。

直河铺　去城十五里

新添铺　去城四十里

官桥铺　去城六十里

丰乐铺　去城九十里。以上通宜城，俱在府西北。

花港铺　去城四十里，在府治南，通潜景河。西铺　，去城十里。

鹞子铺　去城二十里

冷水铺　去城三十里

百顷铺　去城四十五里。

新市铺　去城六十里

伯壹铺　去城七十五里。

七里铺　去城八十五里。以上通荆门，俱在府治西。

各铺司兵共一百七十一名，工食银四百四十二两五钱八分一厘零。

京山县

《县廒》驿　驿丞一员，马户陋规，奉文永革。喂养差遣，久归正官，支用取给额赋，例不旁及。《郢东驿　》驿丞一员，居京山钟祥之中。

本邑驿站，原编脚马一百二十匹，每匹银三十两，带闰银五钱，共银三千六百六十两。顺治七年奉“更定协济” 一案，裁马四十匹，裁工食、草科等银，共一千一百八十九两五钱，拨协钟祥县荆、建、丽石、丰郢等驿内，又除减存五百七十五两三钱递年起解外，于顺治十五年内奉《广询利弊》一案，开设马八十匹。又于康熙五年内“遵按册酌裁” 一案，裁马十四匹，共裁草料、鞍屉、药饵、马夫工食，除医兽不裁外，共裁银三百三十两四钱。存马六十六匹，该支给工食、草料等银一千五百六十四两八钱。内除豁免运夫丁银二两五钱七分九釐有零，实支银一千五百六十二两二钱二分三釐零。又于康熙七年奉“查复原驿” 一案，于六十六匹之内裁马二匹，协济荆州府巴东县巴山驿马虽裁去，仍在本县前项银内关领。

急递铺　：铺房数间，在县治前。又数间，在三里桥社稷坛旁。《徭编》四名，永充五名。

东十五铺　：《徭编》四名，《永充》三名。

归厚铺　：《徭编》七名，《永充》一名。

石桥铺　：《徭编》五名，《永充》二名。

更化铺　：《徭编》五名，《永充》一名。

本邑铺递，原编设排夫二百九十名，每名银七两二钱，带闰银一钱二分。内除守道应役夫六名，知县应役夫六名抵经制外，存走差排夫二百七十八名，该银二千三十四两九钱六分。于顺治七年奉裁一百七十八名内，裁拨工食银一千三百二两九钱六分，协济钟祥、石城、丰乐、郢东等驿，止存排夫一百名，连闰共该工食银七百三十二两，内除豁免运夫丁银一两二钱零外，实征银七百三十两七钱九分三釐二毫。又于康熙五年酌裁夫二十名，共裁工食银一百四十六两四钱；止存排夫八十名，该支工食银五百八十五两六钱；内除豁免运夫丁银九钱六分零，实支银五百八十四两六钱五分三釐零。

潜江县

白洑驿　“明万历九年革。”

县前铺　　，陶朱铺　　，锥头铺。

杨湖铺　　，七丈铺　　，白洑铺。

三条铺　　、车老铺　　、瑜潭铺。

白湖铺　　，祝家铺　　，班家铺。

总口铺　　，柳树铺　　、永兴铺。

北池铺　　土铺

铺司兵五十九人，内徭编四十二人，人四两带闰银六分六釐六毫；“永充” 一十七人，人一两八分，带闰银一分八釐。迎送皂隶，实供役五人，人三两六钱，带闰银六分。本役额载十名，除裁五名扣抵经制五人举实数也。

排夫九十四人，人七两二钱带闰银一钱二分。《本役额》载一百四十四人，于顺治十二年奉拨协济冲裁四十四人，扣算三百二十二两八分，协丰乐驿马价。康熙元年改协辰沅驿夫马，又扣抵本县经制。轿、伞、扇夫六名，九十四人，其实数也。

马四十匹，价料一千五十八两八钱。内本县原马二十七匹，每匹二十四两带闰银四钱，共银六百五十八两八钱。于顺治十四年加马十三匹，减石城驿马六匹，丰乐驿马二匹，郢东驿马二匹，共该马价正闰三百零五两，又减石城支应银九十五两。二项俱永留本县接济。

沔阳州

汉津驿　在州东北渡口。明正德中，知州李濂建，后革。

候埠驿　，去州东六十里。正德中，都御史秦金奏复置，省“深江驿” 入焉。俱知州濂建。嘉靖二十一年徙建京山东廊驿，设丞各一员，吏各一人，白家桥铺　　、新兴铺　　、裴家铺。

濯缨铺　　，沧浪铺　　，候埠铺。

佘家铺　　，左洑铺　　，拖船铺。

横堤铺　　，马王铺　　，下查铺　，以上诸铺，俱东往汉阳路。

“潘老人堤铺　　，朱家桥铺　　，铁柜铺，新开铺　　，采桑铺　　，剅河铺，新渊铺　　，南黄铺　” ，以上诸铺，俱西北往景陵县路。

砖子铺　　，石牌铺　以上二铺俱西往潜江路。

景陵县

干滩驿　在县东六十里。成化十六年，巡抚奏设驿丞官一员，并吏一人。知县姜绾建宇，周端修旧基废，今迁彭城河。书办一名，皂隶二名，馆夫二名，站船二只，水夫四名，俱裁。

县前总铺　，城内更铺十，曰《明教》，曰《兴仁》，曰《孝义》，曰《复善》，曰《正俗》，曰《明政》，曰《叫雁》，曰《敦本》，曰《登庸》，曰《清政》。县前铺兵二名。

《新开铺　》铺系新开，不载《全书》。

赵家罾铺　，司兵四名。

洪仕铺　司兵三名

渔泛浲铺　，司兵四名。紧水口铺　　、牛漕铺　　、桐柱铺　，司兵各三名。以上三铺，俱往沔阳州路，知县姜绾重立，李东改修。

利涉铺　　、柳家铺　　、皂角铺　，司兵各四名。“以上三铺俱北往应城路知县李东立。” 观桥铺　、横官铺　，今司兵各四名。“以上二铺俱西北往京山路知县李东立。”

旧额排夫一百五十三名，每名工食七两二钱，带闰一钱二分，共一千一百一十九两九钱六分。内本县应役轿伞夫六名工食抵作经制外，实排夫一百四十七名，该银一千七十六两四分。内除驿盐道拨银七百一十两四分，协沅州、安陆、云梦、应山等县工料外，本县议设长养夫。

五十名，该工食三百六十六两，减故夫丁银七两八钱一分一厘零。

旧设脚马四十一匹，每匹银二十四两，带闰银四钱，共一千两零四钱。内除拨银七十二两四钱减故夫丁银一两五钱四分七釐零，解驿盐道请抵、减存银两外，实该工料、鞍屉、药饵银九百二十八两，减故夫丁银一十九两八钱二分八釐零。

《协编》：《钟祥》马十匹，每匹银三十两，带闰五钱，共银三百零五两。

荆门州

荆山马驿　在北门城外。南至江陵县一百八十里。

驿丞一员　，驿马一百匹　，马夫五十名。建阳马驿　，在州南九十里，北至宜城县二百一十里。

驿丞一员　，驿马一百匹　，马夫五十名。石桥马驿　在州北六十里。

驿丞一员　，驿马九十匹　，马夫四十五名。丽阳马驿　在州北一百二十里，去石桥之北六十里。

驿丞一员　，驿马一百匹　，马夫五十名。当阳县

本驿无驿站，惟协济“郢东驿” 支应银四十二两，无闰。

《代编》沔阳州、原编“丰乐驿。” 支应银十两。

清水铺　　桑林铺　　冯桥铺　以上三铺俱在县东北，通荆门州。

金沙铺　　河溶铺　以上二铺在县东南，通江陵。

黄沙铺　　玉泉铺　　莲花铺　以上三铺在县西南，通彝陵。

梯子铺　　，陕口铺　　，分水铺。

马家铺　以上四铺，在县西北，通远安。

排夫二百五十名，内扣除本县轿伞夫六名抵经制外，馀二百四十四名，每名岁支银七两二钱，带闰银一钱二分，共银一千七百八十六两八分。

脚马四十五匹，每匹银二十四两，带闰银四钱，共银一千九十八两。代派沔阳州原编钟祥县。除新增价银派钟祥编征外，本县实编银十八两四钱二分有奇，带闰银三钱七釐二毫。